NER วิ่งฉิว 6% โบรกอัพเป้า 3.04 บ. ขานรับผลงานครึ่งปีหลังฟื้นแกร่ง
NER วิ่งฉิว 6% โบรกอัพเป้า 3.04 บ. ขานรับผลงานครึ่งปีหลังฟื้นแกร่ง
3 ส.ค. 2563

ผู้สื่อข่าวรายงานว่า ราคาหุ้น บริษัท นอร์ทอีส รับเบอร์ จำกัด (มหาชน) หรือ NER ณ เวลา 11.25 น. อยู่ที่ระดับ 2.96 บาท บวก 0.18 บาท หรือ 6.47% สูงสุดที่ระดับ 3.02 บาท ต่ำสุดที่ระดับ 2.78 บาท ด้วยมูลค่าการซื้อขาย 332.41 ล้านบาท

ด้านนักวิเคราะห์ บล.ฟิลลิป ระบุแนะนำ “ซื้อ” ราคาเป้าหมาย 3.04 บาท/หุ้น คาดการผลการดำเนินงานไตรมาส 2/63 ฟื้นตัวมากไตรมาสก่อน โดยปริมาณขายเพิ่มเป็น 68,000 ตัน หลังจีนกลับมาเปิดประเทศอีกครั้ง แต่ราคาขายเฉลี่ย -5% ส่งผลให้ยอดขายเพิ่มเพียง 1% จากไตรมาสก่อนที่ 2,992 ล้านบาท แต่ราคาขายที่ลดลงทำให้แนวโน้ม margin อ่อนลง
ขณะที่ค่าใช้จ่ายคาดใกล้เคียงกับไตรมาสก่อน แต่คาดดอกเบี้ยจ่ายจะเพิ่มขึ้นจากเงินกู้ที่เพิ่มขึ้น ขณะที่เงินบาทแข็งค่าขึ้นทำให้รับรู้ขาดทุนจากอัตราแลกเปลี่ยนที่มีการทำสัญญาล่วงหน้าไว้ลดลง ส่งผลให้กำไรสุทธิอยู่ที่ 124 ล้านบาท -26% เทียบกับปีก่อน แต่ +106% จากไตรมาสก่อน
ดังนั้นคงแนะนำ “ซื้อ” ปรับราคาพื้นฐานเป็น 3.04 บาท แม้การขายอาจสะดุดไปจาก COVID-19 ที่เกิดขึ้น แต่จากยอดขายรถยนต์ในตลาดหลักอย่างจีนที่เห็นการฟื้นตัวต่อเนื่องเป็นเดือนที่ 3 ติดต่อกันซึ่งเป็นบวกต่อการส่งออกยางของ NER ในตลาดดังกล่าว ประกอบกับการได้ลูกค้าใหม่ที่จะส่งมอบในครึ่งปีหลังมาจะหนุนการดำเนินงานช่วงที่เหลือของปีฟื้นตัว
ขณะที่โครงการโรงไฟฟ้าชุมชนแม้ว่าจะเป็นส่วนเพิ่มต่อประมาณการแต่ทางฝ่ายยังไม่ได้รวมอยู่ในประมาณการเนื่องจากยังไม่มีระยะเวลาการรับรู้รายได้ที่ชัดเจน